فرائورٽس

فرائورٽيس يا فرورتيش ، ديئوسس جو پٽ، ميڊيائي سلطنت جو ٻيون بادشاهه هو۔ پنهنجي والد ديئوسِس وانگر، فرائورٽس پڻ اشور خلاف جنگيون شروع ڪيون، پر هو شڪست کاڌي ۽ غالباً اشوري بادشاهه اشوربانيپال (حڪومت: 669–631 ق.م) جي هٿان مارجي ويو۔

 حياتي 
قديم ذريعن ۾ هن بابت موجود سڄي ڄاڻ هيروڊوٽس وٽان ملي ٿي۔ سندس بيان (1.102) موجب، فراورتيس، ديئوسس جو پٽ هو ۽ هن سڀني ميديائي قبيلن کي گڏ ڪري هڪ واحد رياست قائم ڪئي۔ هن فارسين، پارٿين ۽ قديم ايران جي ٻين قومن کي به تابع ڪيو۔ هن لڳ ڀڳ ٻاويهه سال حڪومت ڪئي (تقريباً 675 – 653 ق.م)۔ فرائورٽس جي وفات کان پوءِ، ميڊديا تي 28 سالن تائين اسيٿين حڪمراني ڪئي، جيڪي اشور جا اتحادي هئا، جيستائين فرائورٽس جي پٽ سائيڪساريس 625 ق.م ۾ سيٿين جي بالادستي جو خاتمو آڻي پاڻ بادشاهه بڻيو۔ فرائورٽس کي عام طور تي ميڊيا جي هڪ سردار ڪاشتريتي سان سڃاتو وڃي ٿو، جيتوڻيڪ ڪجهه ماهر اهڙي سڃاڻپ کي شڪ وارو سمجهن ٿا۔

 ڪتابِ جُوڊٿ 
ڪيترن ئي عالمن فرائورٽس کي ڪتابِ جوڊٿ (Book of Judith) ۾ ذڪر ڪيل “آرفڪساد، ميدين جو بادشاهه” سان سڃاتو آهي۔ فلڪران ويگورو “اشورين جي بادشاھ "نبوڪدنيزر” ۽ “ميديائي بادشاهه آرفڪساد” وچ ۾ بيان ڪيل جنگ کي اشورين جي بادشاھ اشوربانيپال ۽ فرائورٽس جي وچ ۾ ٿيل جنگ قرار ڏنو آهي۔Les Livres Saints et La Critique Rationaliste, iv, 4th ed. هي جنگ اشوربانيپال جي حڪومت جي سترهين سال ۾ پيش آئي، ۽ ڪتابِ جُوڊٿ موجب اها ئي جنگ “نبوڪدنيزر” جي حڪومت جي سترهين سال ۾ ٿي۔ جيڪس-بينين بوسويه (Jacques-Bénigne Bossuet) به ساڳي راءِ ظاهر ڪئي آهي۔ ويگورو جي دليل موجب، ڪتابِ جُوڊٿ جي سيپٽواجنٽ نسخي ۾ بيان ڪيل ٻه جنگيون دراصل 658–657 ق.م دوران ٻن سلطنتن جي ٽڪراءَ ڏانهن اشارو ڪن ٿيون، ۽ ٻي فراورتيس جي 653 ق.م ۾ جنگ دوران ٿيل موت ڏانهن، جنهن کان پوءِ اشوربانيپال ساڳئي سال وڏي فوجي مهم جاري رکي، جيڪا اُلائي درياهه جي جنگ سان شروع ٿي۔

حوالا

ٻاهريان ڳنڍڻا
زمرو:فرائورٽس
زمرو:بادشاهه
زمرو:قديم فارس
زمرو:قديم فارس جي تاريخ
زمرو:قديم فارس جا بادشاهه
زمرو:قديم فارس جون شخصيتون